EKH พุ่ง 9% ขานรับ “จีน” เปิดประเทศ โบรกเคาะเป้า 9.60 บ.
EKH ทะยาน 9% อานิสงส์จีนเปิดประเทศ คาดจำนวนผู้ป่วย IVF ชาวจีนจะฟื้นตัวในปีหน้า โบรกแนะนำราคาเป้าหมาย 9.60 บ.
EKH ทะยาน 9% อานิสงส์จีนเปิดประเทศ คาดจำนวนผู้ป่วย IVF ชาวจีนจะฟื้นตัวในปีหน้า โบรกแนะนำราคาเป้าหมาย 9.60 บ.
27 ธ.ค. 2565

ผู้สื่อข่าวรายงานว่า วันนี้ (27 ธ.ค.65) ราคาหุ้น บริษัท เอกชัยการแพทย์ จำกัด (มหาชน) หรือ EKH ณ เวลา 10:04 น. อยู่ที่ระดับ 8.60 บาท บวก 0.70 บาท หรือ 8.86% สูงสุดที่ระดับ 8.65 บาท ต่ำสุดที่ระดับ 8.25 บาท ด้วยมูลค่าการซื้อขาย 75.25 ล้านบาท

บล.กสิกรไทย ระบุในบทวิเคราะห์ว่า EKH ได้ประโยชน์มากที่สุดจากจีนเปิดประเทศ ซึ่งผู้บริหารคาดว่าจำนวนผู้ป่วย IVF ชาวจีนจะฟื้นตัวในปีหน้า แม้ระดับการฟื้นตัวน้อยกว่าที่ทางฝ่ายวิจัยคาดไว้ การดำเนินงานไม่รวมโควิดขึ้นต่อเนื่อง อีกทั้งมีรายได้จากโควิดที่เพิ่มขึ้นจากการเป็นโรคประจำถิ่นในไตรมาส 4/65 แนะนำราคาเป้าหมาย 9.60 บาท